[{"text_idx": "#000001", "text": "Galtzaundi Euskara Taldeak, urtero egiten die Euskararen Eguna ospatzeko proposamena herriei. Azken bi urteetan, pandemia medio, ezin izan ditugu kaleak hartu, eta aurtengo proposamena herrietako kaleetan jai-giroan egitekoa da. Beraz, Tolosaldeko 12 herriek gehituko dute Euskarazko Kantuen Bingoa beraien Euskararen Eguneko egitarauean."}, {"text_idx": "#000002", "text": "Bingoan parte hartzeko, partehartzaileek zenbakiz beteriko kartoia eta 90abestiz osaturiko zerrenda izango dute. Bingoa hastean, esataria zerrendako kantuak jartzen joango da eta parte hartzaileak kantua asmatu eta bere zenbakien artean topatu beharko du. Abesti guztiak asmatu eta kartoia betetzea lortzen duenarentzako saria ere izango da."}, {"text_idx": "#000003", "text": "Bingoan parte hartu aurretik abestien zerrenda entzun nahi dutenek, Youtubeko eta Spotify-ko kontuan entzuteko aukera ere izango dute."}]